სი ქოული ბატა

სი ქოული ბატა – მარგალური ოკათაშური ბირა.

 ბირაშ აკოქიმინუაშ ლეგენდა 

ლეგენდაშ მეჯინათ, თე ბირაშ დინორე რეალური ამბეფიშ გჷმოძახინი რე. დიხაზურგა დო სათანჯო გალიშ რაიონიშ ოფუტეეფი რე. სათანჯო ჯოხო გვალას. სათანჯოს ოხორანდჷ მიდგარენი ახალნორდი ოსური, მიქჷთ ორდო დერქვიუ დო ქოდოსქიდჷ ხვალე ჭიჭე ცირა-სქუაწკჷმა ართო, ნამუთ გჷშაკერძაფილი სისქვამეშ ცირა ჸოფე. ცირაქ ვითაამშვი წანერო გჷნირთჷნ, მარებელქ თის ქაძირუ დიხაზურგალი ბოშკოჩი, მისჷთ ჯოხოდჷ ბატა (ვარა ბაატა). თინეფც თიწკჷმაშენო ქეჸოროფეს ართმაჟირაქ. დოთქვეს  ჯვარიშჭარუაშ ბორჯი. მარა ოსურსქუაშ დიდაშ მაზაკვალური ათონწყუალათ აკობორკილი ძღაბი გეგმოკილეს ზოხო დო სასინჯოს მაყარეეფც მოჭყუდუშ მანგიორი მენძელქ სადიანთილო ქაუნეს ოსურო.  გურაკოჭიროთელი ცირასქუა ორუმეშ ოსინთეშე კილმაჯინე ჸუდეშე აყარებულ მაყარეეფც, ღურღულანს, ინგარს მუში ბედიშ გეშა დო გურიშამაჩქიჩქარაფალი ზიტყვეფით უმოღეთ უძახჷ მახვარებუშა მოღორებული საქომონჯოს. თე მონოლოგი კჷნიჩუ ბირაქ სი ქოული ბაატა.

რესურსეფი ინტერნეტის
 ბირა, სი ქოული ბატა soundcloud-ის (ჯვეში დინნაჭარა).
 ბირა, სი ქოული ბატა იუთუბის
ბირა, სი ქოული ბატა იუთუბუს

 ლიტერატურა 
 გურამ თოდუა, სი ქოული ბაატა, აზრი (ზუგდიდი), ეკენია, 2002 წ. ხს.7

ტექსტიშ შხვადოშხვა ვერსიეფი

<poem>
სი ქოული ბატა მა დომიტალენქო

ჭოფილი ვორექ თოკილი ვორექ ვაგომიტალენქო
სი ქოული ბატა მა დომიტალენქო
გურს გენია მონტებულსუ ვეშემიბრალენქო
სი ქოული ბატა მა დომიტალენქო.
დიხაზურგა სარკილი დო სათანაჯო მუნაფილი,
ოსური დოსქილადირი დო დიანთილი ჸუნაფილი.

სი ქოული ბატა მა დომიტალენქო

სი ქოული ბატა მა დომიტალენქო?
ოფჭოფესჷნი, ვაგომიტალენქო?
სათანაჯო სარკილი დო
დიხაზურგა მუნაფილი.
თელი გახარებული დო
ღურელი არძო ჩხონაფილი,
სქუა დოსქილადირი დო
დიანთილი ჸუნაფილი....
მის მორსებუ? დომიტალენქო?
ჭოფილ ვორექ,
თოკილ ვორექ,
ვაგომიტალენქო?

კატეგორია:ქორთული კათური ბირეფი